ddrg/super_eurlex huggingface dataset:
Direktiva Sveta

z dne 25. julija 1977

o izobraževanju otrok delavcev migrantov

(77/486/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 49 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju mnenja Ekonomsko-socialnega odbora [2],

ker je Svet v svoji resoluciji z dne 21. januarja 1974 o programu socialnih ukrepov [3] med prednostne naloge vključil dejavnosti za izboljšanje pogojev prostega gibanja za delavce, zlasti v zvezi s sprejemom in izobraževanjem njihovih otrok;

ker je za integracijo takih otrok v vzgojno-izobraževalno okolje in v šolski sistem države gostiteljice potrebno, da bi bili otroci deležni ustreznega poučevanja, vključno z učenjem jezika države gostiteljice;

ker bi morale države gostiteljice skupaj z državami izvora sprejeti tudi ustrezne ukrepe za krepitev učenja materinega jezika in kulture države izvora otrok predvsem zato, da bi olajšali njihovo morebitno ponovno integracijo v državo članico, od koder prihajajo,

SPREJEL NASLEDNJO DIREKTIVO:

Člen 1

Ta direktiva se uporablja za otroke, ki so po pravnih predpisih države gostiteljice šoloobvezni in jih vzdržuje delavec, državljan druge države članice, če taki otroci bivajo na ozemlju države članice, v kateri tak državljan opravlja ali je opravljal dejavnost kot zaposlena oseba.

Člen 2

Države članice v skladu z nacionalnimi pogoji in pravnimi sistemi sprejmejo ustrezne ukrepe, s katerimi se zagotovi, da je na njihovem ozemlju otrokom iz člena 1 na voljo brezplačno poučevanje, ki olajša začetni sprejem; v to zlasti spada poučevanje uradnega jezika ali enega od uradnih jezikov države gostiteljice, ki mora biti prilagojeno posebnim potrebam takih otrok.

Države članice sprejmejo potrebne ukrepe za usposabljanje in nadaljnje usposabljanje učiteljev, ki opravljajo tako poučevanje.

Člen 3

Države članice v skladu z nacionalnimi pogoji in pravnimi sistemi ter v sodelovanju z državami izvora sprejmejo ustrezne ukrepe za spodbujanje učenja materinega jezika in kulture države izvora za otroke iz člena 1. To učenje poteka usklajeno z običajnim izobraževanjem.

Člen 4

Države članice sprejmejo ukrepe, potrebne za uskladitev s to direktivo v štirih letih po uradnem obvestilu. O tem takoj obvestijo Komisijo.

Države članice prav tako obvestijo Komisijo o vseh zakonih in drugih predpisih, ki jih sprejmejo na področju, ki ga ureja ta direktiva.

Člen 5

Države članice morajo Komisiji v petih letih od uradnega obvestila o tej direktivi, nato pa v rednih presledkih na zahtevo Komisije, sporočati vse potrebne informacije, ki omogočajo Komisiji, da poroča Svetu o uporabi te direktive.

Člen 6

Ta direktiva je naslovljena na države članice.

V Bruslju, 25. julija 1977

Za Svet

Predsednik

H. Simonet

[1] UL C 280, 8.12.1975, str. 48.

[2] UL C 45, 27.2.1976, str. 6.

[3] UL C 13, 12.2.1974, str. 1.

--------------------------------------------------
Direktiva Sveta

z dne 24. junija 1975

o spremembi direktiv št. 64/432/EGS, št. 64/433/EGS, št. 71/118/EGS, št. 72/461/EGS in št. 72/462/EGS glede veljavnosti postopkov Stalnega veterinarskega odbora

(75/379/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 43 in 100 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker Stalni veterinarski odbor, ustanovljen s Sklepom št. 68/361/EGS [2], izraža svoje mnenje v skladu s postopki, katerih veljavnost je bila omejena na 30 mesecev od datuma, ko se navedenemu odboru prvič predloži prošnja za mnenje;

ker je bila zadeva prvič predložena odboru 22. decembra 1972; ker ni minilo dovolj časa, da bi se lahko sprejel dokončni sklep, in ker je treba veljavnost navedenih postopkov podaljšati samo začasno,

SPREJEL NASLEDNJO DIREKTIVO:

Člen 1

V naslednjih členih se izraz "30 mesecev" nadomesti s "102 meseca":

- v členu 14 Direktive Sveta št. 64/432/EGS [3] z dne 26. junija 1964 o zdravstvenih problemih, ki vplivajo na trgovino z govedom in prašiči znotraj Skupnosti, kakor je bila nazadnje spremenjena z Direktivo Sveta št. 74/387/EGS [4];

- v členu 9b Direktive Sveta št. 64/433/EGS [5] z dne 26. junija 1964 o zdravstvenih problemih, ki vplivajo na proizvodnjo in trženje svežega mesa, kakor je bila nazadnje spremenjena z Direktivo št. 74/387/EGS;

- v členu 13 Direktive Sveta št. 71/118/EGS [6] z dne 15. februarja 1971 o zdravstvenih problemih, ki vplivajo na trgovino s svežim perutninskim mesom, kakor je bila nazadnje spremenjena z Direktivo št. 74/387/EGS;

- v členu 10 Direktive Sveta št. 72/461/EGS [7] z dne 12. decembra 1972 o zdravstvenih problemih, ki vplivajo na trgovino s svežim mesom znotraj Skupnosti, kakor je bila nazadnje spremenjena z Direktivo št. 74/387/EGS;

- v členu 31 Direktive Sveta št. 72/462/EGS [8] z dne 12. decembra 1972 o problemih glede zdravstvenih in veterinarskih pregledov ob uvozu goveda in prašičev ter svežega mesa iz tretjih držav, nazadnje spremenjene z Direktivo št. 74/387/EGS.

Člen 2

Ta direktiva je naslovljena na države članice.

V Luxembourgu, 24. junija 1975

Za Svet

Predsednik

M. A. Clinton

[1] UL C 111, 20.5.1975, str. 26.

[2] UL L 255, 18.10.1968, str. 23.

[3] UL L 121, 29.7.1964, str. 1977/64.

[4] UL L 202, 24.7.1974, str. 36.

[5] UL L 121, 29.7.1964, str. 2012/64.

[6] UL L 55, 8.3.1971, str. 23.

[7] UL L 302, 31.12.1972, str. 24.

[8] UL L 302, 31.12.1972, str. 28.

--------------------------------------------------
Direktiva Sveta

z dne 17. decembra 1974

o razširitvi obsega Direktive št. 64/221/EGS o usklajevanju posebnih ukrepov, ki zadevajo gibanje in prebivanje tujih državljanov, utemeljenih z javno politiko, javno varnostjo ali zdravje prebivalstva, tako da vključujejo državljane države članice, ki uresničujejo pravico, da ostanejo na ozemlju druge države članice, po tem, ko so tam opravljali dejavnost kot samozaposlene osebe

(75/35/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 56(2) in člena 235 Pogodbe,

ob upoštevanju predloga Komisije,

ob upoštevanju predloga Evropskega parlamenta [1],

ob upoštevanju mnenja Ekonomsko-socialnega odbora [2],

ker so bili v Direktivi Sveta št. 64/221/EGS [3] usklajeni posebni ukrepi, ki se nanašajo na gibanje in prebivanje tujih državljanov, utemeljenih z javno politiko, javno varnostjo ali javnim zdravjem, in ker so bili v Direktivi št. 75/34/EGS [4] predpisani pogoji za izvajanje pravic državljanov države članice, da ostanejo na ozemlju druge države članice, po tem, ko so tam opravljali dejavnost kot samozaposlene osebe;

ker bi se morale določbe Direktive št. 64/221/EGS uporabljati tudi za osebe, za katere se uporabljajo določbe Direktive št. 75/34/EGS,

SPREJEL NASLEDNJO DIREKTIVO:

Člen 1

Določbe Direktive št. 64/221/EGS se uporabljajo za državljane držav članic in za njihove družinske člane, ki imajo pravico, da ostanejo na ozemlju države članice v skladu z določbami Direktive št. 75/34/EGS.

Člen 2

Države članice v roku dvanajstih mesecev od dneva objave te direktive, uveljavijo ukrepe, ki so potrebni za uskladitev z določbami direktive. O tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 17. decembra 1974

Za Svet

Predsednik

M. Durafour

[1] UL C 14, 27.3.1973, str. 21.

[2] UL C 142, 31.12.1972, str. 10.

[3] UL 56, 4.4.1964, str. 850/64.

[4] UL L 14, 20.1.1975, str. 10.

--------------------------------------------------
Direktiva Sveta

z dne 7. novembra 1974

o spremembi člena 5(2) Direktive 69/335/EGS o posrednih davkih

na zbiranje kapitala

(74/553/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 99 in 100 Pogodbe;

ob upoštevanju predloga Komisije;

ob upoštevanju mnenja Evropskega parlamenta [1];

ob upoštevanju mnenja Ekonomsko-socialnega odbora [2];

ker člen 5(2) Direktive Sveta 69/335/EGS [3] z dne 17. julija 1969 o posrednih davkih na zbiranje kapitala določa, da v primerih iz odstavka 1(a), (b) in (c) Direktive znesek, od katerega se obračuna dajatev na kapital, ne sme biti nižji od dejanske vrednosti deležev družbe, ki so dodeljeni ali pripadajo vsakemu članu, ali od nominalnega zneska teh deležev, če ta presega njihovo dejansko vrednost;

ker se sprejem dejanske vrednosti deležev kot minimalne osnove v nekaterih od zgornjih primerov ne ujema z načeli, na katerih temelji usklajena dajatev na kapital in so usmerjena v uvajanje sistema, v katerem naj se dajatev na kapital obračuna samo za transakcije, ki pravno tvorijo povečanje kapitala, in le, če take transakcije prispevajo h krepitvi gospodarskega potenciala družbe,

SPREJEL NASLEDNJO DIREKTIVO:

Člen 1

"2. V primerih iz odstavka 1(a) in (b) lahko države članice upoštevajo kot osnovo za znesek, od katerega se obračuna dajatev na kapital, dejansko vrednost deležev družbe, ki so dodeljeni ali pripadajo vsakemu članu. To ne velja za tiste primere, v katerih se vložki vplačajo samo v gotovini. Znesek, od katerega se obračuna dajatev, ne sme biti v nobenem primeru nižji od nominalnega zneska deležev družbe, ki so dodeljeni ali pripadajo vsakemu članu."

Člen 2

Ta direktiva je naslovljena na države članice.

V Bruslju, 7. novembra 1974

Za Svet

Predsednik

A. Jarrot

[1] UL C 76, 3.7.1974, str. 9.

[2] UL C 109, 19.9.1974, str. 35.

[3] UL L 249, 3.10.1969, str. 25.

--------------------------------------------------
Direktiva Sveta

z dne 19. decembra 1972

o spremembi Direktive Sveta 72/166/EGS z dne 24. aprila 1972 o približevanju zakonodaje držav članic o zavarovanju civilne odgovornosti pri uporabi motornih vozil in o izvajanju obveznosti zavarovanja takšne odgovornosti

(72/430/EGS)

SVET EVROPSKIH SKUPNOSTI JE

ob upoštevanju Pogodbe o pristopu novih držav članic v Evropsko gospodarsko skupnost in Evropsko skupnost za atomsko energijo [1], podpisane v Bruslju 22. januarja 1972, in zlasti člena 153 Akta, ki je njena priloga,

ob upoštevanju predloga Komisije,

ker je zaradi povečanja števila nacionalnih zavarovalnih birojev, ki so upoštevani v Direktivi Sveta 72/166 [2] z dne 24. aprila 1972 o približevanju zakonodaje držav članic o zavarovanju civilne odgovornosti pri uporabi motornih vozil in o izvajanju obveznosti zavarovanja takšne odgovornosti, po povečanju Skupnosti iz šestih na devet potrebna uskladitev s to direktivo,

SPREJEL NASLEDNJO DIREKTIVO:

Člen 1

Direktiva Sveta 72/166 se spremeni kot sledi:

"ko se med devetimi nacionalnimi zavarovalnimi biroji sklene sporazum, v skladu s katerim vsak nacionalni biro po določbah lastne zakonodaje o obveznem zavarovanju jamči za poravnavo odškodninskih zahtevkov glede nesreč, ki se zgodijo na njenem ozemlju in jih povzročijo vozila, ki so običajno na ozemlju druge države članice, če so taka vozila zavarovana ali ne;"

.

Člen 2

Ta direktiva začne veljati ob pristopu novih držav članic v Evropske Skupnosti.

Ta direktiva je naslovljena na države članice.

V Bruslju, 19. decembra 1972

Za Svet

Predsednik

T. Westerterp

[1] UL L 73, 27.3.1972, str. 1.

[2] UL L 103, 2.5.1972, str. 1.

--------------------------------------------------
„3. Krmne mešanice in posamična krmila, ki vsebujejo snov iz Priloge, proizvedeni in označeni pred 11. septembrom 2024 po pravilih, ki se uporabljajo pred 11. septembrom 2022, se lahko še naprej dajejo na trg in uporabljajo do porabe obstoječih zalog, če so namenjeni za živali, ki niso namenjene za proizvodnjo živil.“
(4)

Evropska agencija za varnost hrane (v nadaljnjem besedilu: Agencija) je v mnenjih z dne 5. maja 2021 (5), 26. januarja 2022 (6) in 23. marca 2022 (7) ugotovila, da so vložniki predložili dokazila, da dodatki izpolnjujejo veljavne pogoje za dovoljenje. Agencija je ugotovila, da pripravki iz Lactiplantibacillus plantarum DSM 21762, Lactiplantibacillus plantarum NCIMB 30236 in Lactococcus lactis NCIMB 30117 nimajo škodljivega učinka na zdravje živali, varnost potrošnikov ali na okolje. Prav tako je ugotovila, da bi bilo treba Lactococcus lactis NCIMB 30117 obravnavati kot povzročitelja preobčutljivosti dihal, ni pa mogoče sklepati glede povzročanja preobčutljivosti kože ter njegovega potenciala za draženje oči in kože, medtem ko bi bilo treba Lactiplantibacillus plantarum NCIMB 30236 obravnavati kot povzročitelja preobčutljivosti kože in dihal, ni pa mogoče sklepati o njegovem potencialu za draženje kože in oči. Agencija je tudi ugotovila, da Lactiplantibacillus plantarum DSM 21762 ni dražilen za kožo in oči, vendar se šteje za povzročitelja preobčutljivosti kože in dihal. Referenčni laboratorij Evropske unije (EURL) je menil, da so zaključki in priporočila iz prejšnje ocene glede analiznih metod, uporabljenih za nadzor nad povzročitelji v živalski krmi, veljavni in se lahko uporabljajo v aktualni uporabi.
DELEGIRANA UREDBA KOMISIJE (EU) 2023/207

z dne 24. novembra 2022

o spremembi Uredbe (EU) 2018/848 Evropskega parlamenta in Sveta glede vzorca certifikata, ki potrjuje skladnost s pravili o ekološki pridelavi

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2018/848 Evropskega parlamenta in Sveta z dne 30. maja 2018 o ekološki pridelavi in označevanju ekoloških proizvodov in razveljavitvi Uredbe Sveta (ES) št. 834/2007 (1) ter zlasti člena 35(9) Uredbe,

ob upoštevanju naslednjega:

(1) Priloga VI k Uredbi (EU) 2018/848 določa vzorec certifikata, ki se izda kateremu koli izvajalcu dejavnosti ali skupini izvajalcev dejavnosti, ki je priglasila svojo dejavnost pristojnim organom države članice, v kateri se dejavnost izvaja, in ki ravna v skladu z navedeno uredbo. Certifikat iz člena 35(1) Uredbe (EU) 2018/848 je na voljo v elektronski obliki z uporabo elektronskega celovitega računalniškega veterinarskega sistema (TRACES). Tehnični razvoj sistema TRACES omogoča digitalni podpis certifikata s kvalificiranim elektronskim žigom. Zato je primerno, da se v ustrezni del certifikata doda sklic na kvalificirani elektronski žig.

(2) Uredbo (EU) 2018/848 bi bilo zato treba ustrezno spremeniti –

SPREJELA NASLEDNJO UREDBO:

Člen 1 Priloga VI k Uredbi (EU) 2018/848 se nadomesti z besedilom iz Priloge k tej uredbi.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 24. novembra 2022 Za Komisijo predsednica Ursula VON DER LEYEN

(1) UL L 150, 14.6.2018, str. 1.
DELEGIRANA UREDBA KOMISIJE (EU) 2023/181

z dne 27. junija 2022

o popravku nekaterih jezikovnih različic Delegirane uredbe (EU) 2016/1149 o dopolnitvi Uredbe (EU) št. 1308/2013 Evropskega parlamenta in Sveta glede nacionalnih podpornih programov v vinskem sektorju in o spremembi Uredbe Komisije (ES) št. 555/2008

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1), ter zlasti člena 53 Uredbe,

ob upoštevanju Uredbe (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (ES) št. 814/2000, (ES) št. 1290/2005 in (ES) št. 485/2008 (2), ter zlasti člena 63(4) Uredbe,

ob upoštevanju naslednjega:

(1) Bolgarska, češka, francoska, grška, latvijska, madžarska, malteška in slovenska jezikovna različica Delegirane uredbe Komisije (EU) 2016/1149 (3) vsebujejo napake v prvem pododstavku člena 53(2) glede manjših sprememb dejavnosti upravičencev ter upravičenosti katerega koli dela dejavnosti in njenih splošnih ciljev.

(2) Bolgarsko, češko, francosko, grško, latvijsko, madžarsko, malteško in slovensko jezikovno različico Delegirane uredbe (EU) 2016/1149 bi bilo zato treba ustrezno popraviti. Druge jezikovne različice teh napak ne vsebujejo –

SPREJELA NASLEDNJO UREDBO:

Člen 1 V členu 53(2) Delegirane uredbe (EU) 2016/1149 se prvi pododstavek nadomesti z naslednjim: „Države članice lahko dovolijo manjše spremembe v okviru prvotno odobrenega zneska upravičene podpore brez predhodne odobritve, če ne vplivajo na upravičenost katerega koli dela dejavnosti in njenih splošnih ciljev.“

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 27. junija 2022 Za Komisijo predsednica Ursula VON DER LEYEN

(1) UL L 347, 20.12.2013, str. 671.

(2) UL L 347, 20.12.2013, str. 549.

(3) Delegirana uredba Komisije (EU) 2016/1149 z dne 15. aprila 2016 o dopolnitvi Uredbe (EU) št. 1308/2013 Evropskega parlamenta in Sveta glede nacionalnih podpornih programov v vinskem sektorju in o spremembi Uredbe Komisije (ES) št. 555/2008 (UL L 190, 15.7.2016, str. 1).
(2)

Anketa o porabi v gospodinjstvih je ključni instrument za pripravo uteži za pomembne makroekonomske kazalnike, kot so indeksi cen življenjskih potrebščin in harmonizirani indeksi cen življenjskih potrebščin kot meril inflacije, pa tudi za namene nacionalnih računov. Poleg tega anketa o porabi v gospodinjstvih zagotavlja podrobne opise skupnih izdatkov zasebnih gospodinjstev za potrošnjo po značilnostih gospodinjstev, kot so dohodek, stanovanjske razmere ter številne demografske in socialno-ekonomske značilnosti, s čimer zagotavlja informacije o ekonomskih in socialnih življenjskih pogojih gospodinjstev in posameznikov v državah članicah.
2b136-ex

–

izvleček grenke pomaranče

Sestava dodatka izvleček grenke pomaranče iz sadeža Citrus x aurantium L. v trdni obliki Lastnosti aktivne snovi izvleček grenke pomaranče iz sadeža Citrus x aurantium L., kot ga je opredelil Svet Evrope (1) flavonoidi: 45–55 %, od tega: — naringin: 20–30 % — neohesperidin: 10–20 % 5-metoksipsoralen (znan tudi kot bergapten): ≤ 0,03 % sinefrin: ≤ 1 % št. CoE: 136 Analizna metoda (2) za določanje količine naringina (fitokemičnega označevalca) v krmnem dodatku: — tekočinska kromatografija visoke ločljivosti (HPLC) s spektrofotometrično (UV) detekcijo

pitovni piščanci kokoši nesnice pitovni purani sesni pujski prašiči pitanci svinje krave molznice teleta govedo za pitanje ovce/koze konji kunci salmonidi okrasne ribe psi mačke

–

–

1. Dodatek se vključi v krmo v obliki premiksa. 2. V navodilih za uporabo dodatka in premiksov se navedejo pogoji skladiščenja in obstojnost pri toplotni obdelavi. 3. Na oznaki dodatka se navede naslednje: „Najvišja priporočena vsebnost aktivne snovi na kg popolne krmne mešanice z 12-odstotno vsebnostjo vlage: — pitovni piščanci: 102 mg — kokoši nesnice: 151 mg — pitovni purani: 136 mg — sesni pujski: 182 mg — prašiči pitanci: 217 mg — svinje: 268 mg — krave molznice: 259 mg — teleta (mlečni nadomestek), govedo za pitanje, ovce/koze, konji, salmonidi, psi in okrasne ribe: 400 mg — mačke: 80 mg — kunci: 161 mg.“ 4. Na oznaki premiksa se navedejo funkcionalna skupina, identifikacijska številka in ime krmnega dodatka ter dodana količina aktivne snovi, kadar bi raven uporabe na oznaki premiksa povzročila preseganje ravni iz točke 3. 5. Mešanica izvlečka grenke pomaranče iz sadeža Citrus x aurantium L. z drugimi odobrenimi dodatki, pridobljenimi iz Citrus aurantium L., ni dovoljena v krmi. 6. Nosilci dejavnosti poslovanja s krmo zaradi morebitnih tveganj pri vdihavanju, stiku s kožo ali stiku z očmi za uporabnike dodatka in premiksov določijo operativne postopke in organizacijske ukrepe. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo, vključno z zaščito za kožo, oči in dihala.
(6)

Ukrepi za trgovinsko liberalizacijo, ki jih določa ta uredba, bi morali imeti obliko začasnih dodatnih brezcarinskih kvot za nekatere kmetijske izdelke, za katere še vedno veljajo tarifne kvote. S takimi ukrepi bo Unija poglobila gospodarsko povezovanje med Unijo in Republiko Moldavijo ter začasno zagotovila ustrezno gospodarsko podporo v korist Republike Moldavije in gospodarskih subjektov, ki so prizadeti zaradi vojne agresije Rusije proti Ukrajini. V skladu s Prilogo XV-A k Pridružitvenemu sporazumu za sedem kmetijskih izdelkov iz Republike Moldavije veljajo tarifne kvote. Ti izdelki so: paradižnik, česen, namizno grozdje, jabolka, češnje, slive in grozdni sok. Dva od teh izdelkov (slive in namizno grozdje) je Republika Moldavija v velikih količinah izvažala na trge tretjih držav, zlasti v Rusijo, Belorusijo in Ukrajino. Za te izdelke je primerno uvesti dodatne brezcarinske kvote, da se po potrebi začasno podpre preusmeritev obsega prodaje, prvotno usmerjenega na navedene trge, v Unijo. Za preostale izdelke (paradižnik, česen, jabolka, češnje in grozdni sok) bi na novo uvedene tarifne kvote vsebovale dodatni brezcarinski obseg v enaki količini, kakor je določena v Pridružitvenem sporazumu.
(3)

Čeprav so kazalniki iz Priloge II k Uredbi (EU) 2021/444 primerni za namene letnega spremljanja smotrnosti, ne omogočajo v zadostni meri celovitega spremljanja in ocenjevanja dejavnosti in rezultatov programa pri doseganju njegovega splošnega in specifičnega cilja. Zato bi bilo treba kot del okvira za spremljanje in ocenjevanje določiti dodatne kazalnike. S temi dodatnimi kazalniki bi se morali meriti izložki, rezultati in učinki programa.
(58)

Eden od ciljev te uredbe je okrepiti okvir za spremljanje in poročanje o pomanjkanju zdravil v času izrednih razmer v javnem zdravju in ob izrednih dogodkih. Kot je bilo najavljeno v sporočilu Komisije z dne 25. novembra 2020 z naslovom „Evropska strategija za zdravila“, bo Komisija predlagala revizijo farmacevtske zakonodaje, da bi se povečala varnost dobave in s posebnimi ukrepi rešilo pomanjkanje zdravil. Navedena zakonodaja bi lahko zajemala dodatno usklajevalno vlogo Agencije pri spremljanju in obvladovanju pomanjkanja zdravil. Če se s to revizijo izkaže, da so potrebni okrepljeni ukrepi v zvezi s spremljanjem dobave zdravil in povpraševanju po njih ter njihovim poročanjem na ravni Unije, bi bilo treba ESMP obravnavati kot ustrezen sistem, ki bi utiral pot vsem novim določbam v zvezi s spremljanjem in poročanjem o pomanjkanju zdravil. Kot del poročanja o tej uredbi bi morala Komisija preučiti, ali je treba področje uporabe te uredbe razširiti na zdravila za uporabo v veterinarski medicini in osebno zaščitno opremo, spremeniti opredelitve pojmov in uvesti ukrepe na ravni Unije ali nacionalni ravni za večje spoštovanje obveznosti iz te uredbe. Ta revizija bi morala vključevati obravnavanje pristojnosti in delovanje ESMP. Po potrebi bi bilo treba razmisliti o razširitvi delovanja ESMP in preučiti potrebo po nacionalnih sistemih za spremljanje pomanjkanja. Za pripravo na pomanjkanje zdravil v času izrednih razmer v javnem zdravju in ob izrednih dogodkih ter podporo spremljanju takega pomanjkanja bi bilo treba preučiti okrepitev zmogljivosti, ki je podprta z mehanizmi financiranja Unije, da bi se izboljšalo sodelovanje med državami članicami. To bi lahko zajemalo preučevanje najboljših praks in usklajevanje razvoja informacijskih orodij za spremljanje in obvladovanje pomanjkanja zdravil v državah članicah ter povezovanje z ESMP. Za zagotovitev, da bi bila ESMP v celoti izkoriščena ter da bi se po potrebi ugotavljali in napovedovali problemi v zvezi s dobavo zdravil in povpraševanjem po njih, bi morala ESMP omogočiti uporabo tehnik velepodatkov in umetne inteligence.